stanford-oval/wikipedia huggingface dataset:
סקוט ג'ופלין
ביוגרפיה

ג'ופלין נולד בטקסס לאב עובד מסילה ואם שעבדה כעוזרת בית, בתור ילד שני מבין שישה. היות שלמשפחתו לא היה כסף לקנות פסנתר, הוא נהג לנגן בבתים של אנשים שאצלם אימו עבדה. בהתחלה אמו חששה כי הנגינה היא תחביב לא בריא שיסיט את בנה ממציאת קריירה יציבה אולם מהר מאוד הבינה שמדובר בכישרון טבעי. בגיל 11 מורה גרמני מקומי לפסנתר זיהה את כישרונו ונתן לו שיעורים בחינם, וכך נחשף סקוט למוזיקה של התקופה הרומנטית.
בתחילת שנות השמונים של המאה התשע עשרה עזב את ביתו ופתח בחייו העצמאיים. חיים אלה כללו סיבובי הופעות בהרכבים מוזיקליים שונים בכל המדינות השכנות. על אף חיי הנדידה והמוזיקה, ג'ופלין לא נסחף לשתייה והוללות. כבר בתקופה זו הוא הלחין ומכר שני שירים- "בבקשה תגידי כן" ו"תמונה של פניה". לאחר מכן העמיק את הידע המוזיקלי שלו ולמד הלחנה במיזורי, וב-1894 השתקע בדירה פרטית באזור תוך כדי עבודה כפסנתרן במועדונים של החברה הגבוהה.
ב-1898 החלה תקופת ההצלחה של ג'ופלין. הוא מכר שש יצירות לפסנתר, אחת מתוכן הייתה יצירת רגטיים. שנה מאוחר יותר הוא מכר את היצירה המפורסמת ביותר שלו, "ראג עלה האדר" (Maple Leaf Rag). יצירה זו זכתה להצלחה עצומה, מכרה כחצי מיליון עותקים בעשר שנים והובילה את ג'ופלין לראש רשימת אמני הרגטיים הבולטים והמוכרים. ג'ופלין הפסיק לנגן במועדונים והקדיש את כל זמנו להלחנת יצירות, אך בשל הפרפקציוניזם שלו צלח בכתיבה של מספר יצירות מועט יחסית, כולן מורכבות ומתוחכמות באופן יחסי. הוא אף כתב אופרת רגטיים שעקבותיה נעלמו.
עם המוניטין המוזיקלי המפואר שלו, הוא עבר בתחילת המאה ה-20 לסנט לואיס שם הלחין עוד יצירות מפורסמות נוספות כגון "הבדרן" (שזכה לפופולריות רבה ושימש לפסקול הסרט "העוקץ"), "ריקוד רגטיים", "סינקופות עיליות" ועוד. את שנותיו האחרונות בילה ג'ופלין בהלחנה ובכתיבה של מחזה בשם טרימונישה ("Treemonisha"). המחזה לא היה אופרת רגטיים אך כלל שילוב של סגנונות פופולריים רבים לתקופה.
ג'ופלין רצה להמשיך להלחין יצירות מורכבות כמו הטרימונישה, אך בשנת 1916 כבר סבל מתסמינים חמורים של עגבת ומאוחר יותר אף הראה סימנים של פרנויה. בינואר 1917 אושפז בניו יורק, ונפטר כשלושה חודשים מאוחר יותר מהמחלה, בגיל 48.
השפעותיו בתחום המוזיקה

מוזיקת הרגטיים של ג'ופלין הייתה ומושפעת רבות מההכשרה הקלאסית שקיבל בצעירותו. הסטטוס הקלאסי יחסית של יצירותיו "הרים" את היוקרה של הרגטיים, שנחשב עד אז לז'אנר נחות למדי. סגנונו שילב את הפולקלור המסורתי האפרו-אמריקאי עם הרומנטיקה האירופאית של המאה ה-19 באופן מעניין ויוצא דופן שברא סגנונות מקוריים וחדשניים נוספים. 
ניתן להגיד שהמוזיקה של ג'ופלין הייתה אחד מגורמי ההשפעה העיקריים על מוזיקת הג'אז כפי שהיא מוכרת לנו היום.
רשימת יצירות

1895
"Please Say You Will"
"A Picture of Her Face"
1896
"Great Crush Collision"
"Combination March"
"Harmony Club Waltz"
1899
"Original Rags" (עובד על ידי צ'ארלס נ. דניאלס)
"Maple Leaf Rag"
1900
"Swipesy Cakewalk"
1901
"Peacherine Rag"
"Sunflower Slow Drag"
"Augustan Club Waltz"
"The Easy Winners"
"Cleopha"
1902
"A Breeze From Alabama"
"Elite Syncopations"
"The Entertainer"
"I Am Thinking of My Pickanniny Days"
"March Majestic"
"The Strenuous Life"
"The Ragtime Dance"
1903
"Something Doing"
"Weeping Willow"
"Little Black Baby"
"Palm Leaf Rag"
1904
"The Sycamore"
"The Favourite"
"The Cascades"
"The Chrysanthemum"
1905
"Bethena"
"Binks' Waltz"
"Sarah Dear"
"Rosebud"
"Leola"
1906
"Eugenia"
"The Ragtime Dance"
"Antoinette"
1907
"Nonpareil (None to Equal)"
"When Your Hair Is Like the Snow"
"Gladiolus Rag"
"Searchlight Rag"
"Lily Queen"
"Rose Leaf Rag"
"Heliotrope Bouquet"
1908
"School of Ragtime"
"Fig Leaf Rag"
"Wall Street Rag"
"Sugar Cane"
"Sensation"
"Pine Apple Rag"
1909
"Pleasant Moments"
"Solace"
"Country Club"
"Euphonic Sounds"
"Paragon Rag"
1910
"Stoptime Rag"
1911
"Treemonisha"
"Felicity Rag"
1912
"Scott Joplin's New Rag"
1913
"Kismet Rag"
1914
"Magnetic Rag"
1915
"Pretty Pansy Rag"
"Recitative Rag"
1917
"Reflection Rag"
"Silver Swan Rag"
הערות שוליים

↑  Elise Kuhl Kirk. (2005). American Opera. Music in American Life. University of Illinois Press. p.191. ISBN 978-0252073021
↑  Michel-Andre Bossy, Thomas Brothers, John C. McEnroe. (2001). Artists, Writers, and Musicians: An Encyclopedia of People Who Changed the World. Lives and Legacies Series. Greenwood . p.97. ISBN 978-1573561549
| --- | --- |
בקרת זהויות :  NLI: 987007263522305171  PLWABN: 9810548389505606  BNE: XX1114220  BnF: cb13895753j (data)  CiNii: DA06416158  GND: 119174030  ICCU: CFIV040245  ISNI: 0000 0001 0904 5211  LCCN: n50039880  LNB: 000053957  MusicBrainz: aec8a328-d2e8-4780-b2ea-318c7f8d6f75  NDL: 00756299  NKC: jn20020409005  NLK: KAC2018J6748  NTA: 070597537  SELIBR: 191960  SNAC: w6dg7f9f  SUDOC: 060341742  Trove: 883541  VIAF: 56796614   WorldCat (עם VIAF): 56796614 
חתימתו של סקוט ג'ופלין
סרטן מלכותי אדום

| סרטן מלכותי אדום |
| --- | --- |
 
מיון מדעי
ממלכה:: בעלי חיים
מערכה:: פרוקי-רגליים
על־מחלקה:: Multicrustacea
מחלקה:: סרטנים עילאיים
סדרה:: מעשירי רגל
תת־סדרה:: Pleocyemata
משפחה:: סרטן מלכותי
סוג:: Paralithodes
מין:: סרטן מלכותי אדום
שם מדעי
 Paralithodes camtschaticus ‏Tilenau, 1815

סרטן מלכותי אדום (שם מדעי: Paralithodes camtschaticus) הוא מין של סרטן גדול שחי בים ברינג. הוא דומה למיני הסרטנים הרגילים, אך שייך לקבוצה Anomura, בה גם סרטני הנזיר.
מאפיינים

מין זה הוא הגדול בבני המשפחה סרטנים מלכותיים (Lithodidae). אורך שריונו  יכול להגיע ל-28 ס"מ, מוטת הרגליים יכולה להגיע לאורך 1.8 מטר ומשקלו מגיע ל-12.7 קילוגרם, אך מרבית הפרטים מגיעים לאורך שריון של 17 ס"מ ומשקל 2.9 קילו בלבד. הסרטנים הזכרים גדולים יותר מאשר הנקבות. צבעו של הסרטן בטבע הוא בורגונדי ולא אדום. את שמו הוא קיבל עקב צבע הסרטן לאחר בישולו.
הסרטן מצוי בטבע בים ברינג שבצפון האוקיינוס השקט בין חצי האי קמצ'טקה לאלסקה. מגדלי סרטנים הפיצו אותו גם לים ברנץ בידי השלטון הסובייטי בברית המועצות. הסרטן מעדיף מים קרים של 3.2-5.5 מעלות צלזיוס. הצעירים חיים בקבוצות במים רדודים בעומק 20-50 מטר על קרקעית הים, שם הם מוגנים אך הבוגרים יורדים אל מתחת עומק 500 מטרים לסביבות בוציות השופעות מזון. הם עולים באביב ובקיץ למים רדודים להזדווג וחוזרים.
הסרטן הגדול ניזון ממגוון יצורים קטנים יותר שהוא ימצא ויתפוס בצבתות הגדולות שלו. המזון העיקרי שלו כולל כוכבי ים, צדפות, אצות וגם נבלות. כמו כן הוא יטרוף סרטנים מלכותיים קטנים יותר, בעיקר כאלה שהשילו את שריונם לאחרונה.
הסרטן הוא מין הניצוד לאורך חופי רוסיה ואלסקה וגם בנורווגיה ועקב בשרו המשובח הוא יקר מאוד ביחס למשקלו. עקב דיג מופרז חלה ירידה באוכלוסייתם, גם לאחר שהם הפכו למוגנים בחוק החל מ-1980. הסיבות לכך ככל הנראה הם דיג יתר, התחממות המים והפצת מיני דגים טורפים.
הערות שוליים

| --- | --- |
בקרת זהויות :  NLI: 987007293069405171  LCCN: sh85003169
סימן אישור

הסמליל לסימן אישור
סימן אישור (באנגלית: Check Mark או Tick; מכונה גם "סימן וי") הוא סימן (✓, ✔ וכו'), המשמש לציון המושגים "כן", "נכון", "אושר" וכו'. (למשל. "כן; התשובה אומתה", "כן; זו התשובה הנכונה", "כן; זה אושר", או "כן; זה חל עליי"). לעיתים נעשה שימוש בסימן ה-X לשם אותן מטרות (משל בבפתקי הצבעה בממלכה המאוחדת), אך לרוב הסימן מסמן המשמעויות מנוגדות: "לא", "שגוי", "שלילי" או "כישלון".
הבדלים בינלאומיים

ברוב מדינות העולם, בעיקר במדינות אנגלו-סקסיות, הסימן ✓ הוא בעל קונוטציות חיוביות, כנראה בשל הקלות היחסית שביצירתו ובשל פשטותו. אולם, במספר מדינות הסימן מייצג משמעויות שונות ושליליות:
בשוודיה מקובל כי ✓ (בשוודית "Bock") מציין שתשובה שגויה, לעומת הסימן R המציין את האות הראשונה במילה "Rätt" כלומר: "נכון".
בפינלנד ✓ מייצג את המילה הפינית "Väärin" כלומר "לא נכון" בשל קרבתו לצורת האות V. לעומת זאת "נכון", מסומן ב \cdot \!/\!\cdot , קו אנכי משופע עם שתי נקודות מצדדיו.
ביפן, נעשה שימוש בסימן O במקום בסימן ✓, והסימנים X או ✓ משמשים בדרך כלל לטעות. הניגוד בין X לבין O משמש גם במשחק איקס עיגול.
יוניקוד

הקטגוריה "Symbol, Other" של Unicode מספקת סימני אישור שונים:
U+237B ⍻ NOT CHECK MARK
U+2611 ☑ BALLOT BOX WITH CHECK
U+2705 ✅ WHITE HEAVY CHECK MARK
U+2713 ✓ CHECK MARK
U+2714 ✔ HEAVY CHECK MARK
U+1F5F8 🗸 LIGHT CHECK MARK
U+1F5F9 🗹 BALLOT BOX WITH BOLD CHECK
ראו גם

זקיפת אגודל
סימן V
הערות שוליים

↑  bock | SAOB
↑  UTR #28: Unicode 3.2, www.unicode.org
↑  Web Standards, W3C (באנגלית)
עבד לאהבה

| --- | --- |

 בימוי:  ניקיטה מיכאלקוב 
 הופק בידי:  ניקיטה מיכאלקוב 
 תסריט:  פרדריך גורנשטיין, אנדריי קונצ'לובסקי 
 שחקנים ראשיים:  ניקיטה מיכאלקוב אולג בסילשווילי Konstantin Grigoryev יבגני סטבלוב Alexander Kalyagin Yelena Solovey רודיון נקפטוב Vera Kuznetsova 
 מוזיקה:  אדוארד ארטמייב 
 צילום:  פאבל לבשב 
 מדינה:  ברית המועצות ברית המועצות
 חברת הפקה:  מוספילם 
 חברה מפיצה:  מוספילם 
 הקרנת בכורה:  27 בספטמבר 1976 
 משך הקרנה:  95 דק' 
 שפת הסרט:  רוסית 
 סוגה:  דרמה קומית, סרט דרמה 
 דף הסרט ב־IMDb
 
עבד לאהבה (ברוסית: Раба любви) הוא סרט דרמה-רומנטי סובייטי משנת 1975 בבימויו של ניקיטה מיכאלקוב ונכתב על ידי פרידריך גורנשטיין ואנדריי קונצ'לובסקי. הסרט עוסק בשחקנית קולנוע אילם אולגה ווזנסנסקאיה (אלנה סולובי), שסרטיה כל כך נערצים על ידי המהפכנים עד שהם מסתכנים לראות אותה על המסך. דמותה של אולגה נוצרה בהשראת ורה חולודנאיה.
תקציר העלילה

אולגה ווזנסנסקאיה היא כוכבת-על של סרטים אילמים בתקופת מלחמת האזרחים ברוסיה, בשנת 1917. זהו סיפור התאהבותה בצלם על סט של אחד מסרטיה, שמתברר כמהפכן בולשביק, שעסוק בין היתר בצילום של זוועות ה"לבנים" מול גבורתם של ה"אדומים".
הערות שוליים

↑  https://www.washingtonpost.com/archive/lifestyle/1978/08/30/slave-of-love-slave-of-ideology/b36ce9aa-0950-435b-a104-3a6778350554/
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
סן מרטין (מנדוסה)

| --- | --- |

בניין העירייה של סן מרטין
 מדינה:  ארגנטינה ארגנטינה
 פרובינציה:  מנדוסה (פרובינציה) מנדוסה
 חבל ארץ:  קוז'ו
 תאריך ייסוד:  20 בדצמבר 1816
 שטח:  1,504 קמ"ר
 גובה:  770 מטרים
 אוכלוסייה:  ‏
  ‑ בעיר:  49,491 (2001)
  ‑ במטרופולין:  79,662 (2001)
  ‑ צפיפות:  32.91 נפש לקמ"ר (2001)
 קואורדינטות:  33°04′50″S 68°28′14″W﻿ / ﻿33.08056°S 68.47056°W﻿ / -33.08056; -68.47056
 אזור זמן:  UTC -3
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן מרטין(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן מרטין(למפת מנדוסה רגילה) מנדוסה סן רפאל טונוז'אן גודוי קרוס חנרל אלבאר מלרגואה סן חואן סן לואיס לה פמפה ריו נאוקן צ'ילהסן מרטין(למפת מנדוסה מוגדלת) מנדוסה סן רפאל טונוז'אן גודוי קרוס חנרל אלבאר מלרגואה סן חואן סן לואיס לה פמפה ריו נאוקן צ'ילהסן מרטין  he tabBackground:;tabBorder:#aaa;defaultTab:0;
סן מרטין (בספרדית: San Martín) היא עיר בפרובינציית מנדוסה בארגנטינה.
היסטוריה

ההתיישבות הספרדית באזור החלה במחצית השנייה של המאה ה-16. האזור נודע בתור "רודאו דה מוז'נו" (Rodeo de Moyano), "לה רדוקסיון" (La Reducción) ו"לוס בראלס" (Los Barriales).
במהלך מלחמת העצמאות של ארגנטינה חוסה דה סן מרטין, שהיה ממנהיגי צבא המורדים, ראה באזור חשיבות אסטרטגית שכן בו עברה הדרך לצ'ילה, שם שכנו בעלי ברית של המורדים הארגנטינאים. בהתאם לכך הוא קנה באזור שטחים ופיתח אותם כדי שיהיה אפשר לקיים בהם חקלאות שתתרום לגדילת האוכלוסייה.
בעקבות פעולותיו של סן מרטין האוכלוסייה אכן גדלה והחלה להתפתח באזור התיישבות. ב-20 בדצמבר 1816 טוריביו דה לוסוריאגה, שהיה אז מושל אזור קוז'ו ייסד באופן רשמי את ההתיישבות תחת השם "ויז'ה נואבה דה לוס בראלס" (מילולית: "העיירה החדשה של לוס בראלס"). ב-1823 פדרו מולינה, מושל פרובינציית מנדוסה, החליט לשנות את שם ההתיישבות לסן מרטין, כהוקרה לחוסה דה סן מרטין.
ב-1885 נפתחה בסן מרטין תחנת רכבת של הקו שקישר את הבירה בואנוס איירס לפרובינציית מנדוסה ובהמשך לסנטיאגו דה צ'ילה, בירת צ'ילה. הדבר תרם להפיכתה של סן מרטין למרכז תחבורתי אזורי ותרם להתפתחות האוכלוסייה. כמו כן באותן שנים העיר קלטה מהגרים רבים מספרד.
כלכלה

כלכלת העיר מסתמכת על חקלאות, ובעיקר על גידול גפנים ועיבוד פרותיהם ליין. העיר היא אחד המוקדים הגדולים של תעשיית היין בפרובינציה.
תחבורה

העיר נמצאת על מסלול הכביש הלאומי מספר 7, המקשר בין הבירה בואנוס איירס ובין הגבול עם צ'ילה במערב פרובינציית מנדוסה.
עודד המאירי

עודד המאירי (נולד בשנת 1955) הוא פוליטיקאי ואיש עסקים, ראש עיריית צפת העשירי בין השנים 2001–2003.
ביוגרפיה

המאירי נולד בשנת 1955 לנעים ושושנה המאירי והוא דור שביעי בצפת. אביו היה פעיל בית"ר וממפקדיה והיה גם מפקד באצ"ל בצפת בתקופת המנדט הבריטי על ארץ ישראל. לפני הקריירה הפוליטית, המאירי היה איש עסקים, יזם וקבלן בנייה. בשנת 2016 הוטל עליו עונש מאסר בפועל של שמונה חודשים בגין עבירות שוחד, מרמה והפרת אמונים שבהן הודה בשנת 2006 (ולאחר מכך חזר בו). המאירי הוא מנכ"ל חברת בנייה מאז שנות השמונים והוא עומד בראשה עד היום.
קריירה פוליטית

ע"פ כתב האישום שהוגש נגדו, בספטמבר 1998 נפגשו מאיר ביטון, המאירי וראש הממשלה ויו"ר הליכוד דאז, בנימין נתניהו. נושא הפגישה היה קידום ענייניו הפוליטיים של המאירי. בפגישה סוכם כי שאיפתם תהייה להציב את המאירי בתפקיד בעירייה המשפיע ומחליט בענייני תכנון ובנייה בצפת.
בבחירות לרשויות המקומיות שהתקיימו בנובמבר 1998 המאירי הוצב במקום השני ברשימת הליכוד למועצת העיר צפת. הרשימה קיבלה שני מנדטים והמאירי נבחר לכהן כחבר מועצה. לאחר הבחירות מונה על ידי ראש העיר הנבחר, יוסף עוז לסגן ומ"מ ראש העיר והממונה על תחומי התשתיות והתיירות. במסגרת סיכום בין עוז והמאירי, סוכם שבמרץ 2001 המאירי ימונה לראשות העיר. ואכן כך קרה והמאירי מונה לראשות העיר וליו"ר הוועדה לתכנון ובנייה של עיריית צפת, וזאת מבלי לחשוף את עניינו האישיים בחברת הבנייה שהוא מנהל. בבחירות בשנת 2003 הפסיד בסיבוב השני לישי מימון מהמפד"ל, ורשימת הליכוד בראשותו קיבלה 2 מנדטים. בבחירות 2008 התמודד ברשימה עצמאית בשם "צפת אחת" וגם התמודד מטעמה על ראשות העיר. המאירי הפסיד בבחירות לראשות העיר ורשימתו לא עברה את אחוז החסימה. מאז לא חזר לפוליטיקה.
פלילים

בינואר 2016 הורשע בעבירות שוחד, מרמה והפרת אמונים לאחר משפט ארוך שהתנהל במשך כ-14 שנים ועסקת טיעון שהמאירי חתם עליה ולאחר מכן חזר בו. המאירי נידון לשמונה חודשי מאסר בפועל, קנס של 150,000 ש"ח (או 50 ימי מאסר בפועל תמורתו) ו-10 חודשי מאסר על תנאי למשך 3 שנים. המאירי ערער לבית המשפט המחוזי וביולי אותה שנה קוצצו חודשיים ממאסרו. המאירי גם ערער לבית המשפט העליון אך ערעורו שם נדחה. המאירי שוחרר לאחר שישה חודשי מאסר.
הערות שוליים

↑  שמונה חודשי מאסר בפועל לראש העיר צפת לשעבר, באתר צפת.נט, ‏2016-01-21
↑  קוצר מאסרו של ראש עיריית צפת לשעבר, באתר צפת.נט, ‏2016-07-05
סרגיי פרחון

סרגיי וולודימירוביץ' פרחון (באוקראינית: Сергій Володимирович Перхун;‏ 4 בספטמבר 1977 – 28 באוגוסט 2001) היה כדורגלן אוקראיני ששיחק בעמדת השוער בנבחרת אוקראינה ובמספר מועדונים באירופה.
קריירת מועדונים

בין השנים 1993–1998 שיחק פרחון בדניפרו דניפרופטרובסק מליגת העל האוקראינית, כשבמשך תקופה קצרה הושאל למטאלורג נובומוסקובסק מהליגה הרביעית. בין השנים 1999–2000 שימש כשוער ראשון עבור קבוצת שריף טירספול מליגת העל המולדובית, עמה זכה גם בגביע המולדובי. בשנת 2001 שימש כשוער הראשון של קבוצת צסק"א מוסקבה מליגת העל הרוסית.
נכון לחודש אוגוסט 2020, פרחון הוא השחקן הצעיר ביותר בהיסטוריה של ליגת העל האוקראינית לערוך את הופעת הבכורה שלו, כששיחק נגד קריוובס במדי דניפרו דניפרופטרובסק בגיל 16 שנים ו-34 ימים, ב-8 באוקטובר 1993.
קריירה בינלאומית

ב-15 באוגוסט 2001, ארבעה ימים לפני התקרית שהביאה למותו, ערך פרחון את הופעתו היחידה בנבחרת אוקראינה, כשנכנס במחצית הניצחון 1-0 על נבחרת לטביה במשחק ידידות.
מותו

ב-19 באוגוסט 2001, במהלך משחק נגד אנז'י מחצ'קלה במדי צסק"א מוסקבה, במהלך ניסיון להגיע לכדור פגע שחקן היריבה בודון בודונוב בטעות עם הפקקים בנעלו בראשו של פרחון לאחר שיצא מהרחבה לעצור אותו ופצע אותו בראשו. פרחון דימם מראשו ופונה לבית החולים שם מת לאחר תשעה ימים מדימום מוחי. צסק"א מוסקבה הפסיקה את השימוש בחולצה מספר 16 על-מנת לכבד את זכרו.
תארים

הגביע המולדובי (1): 1998/1999
הערות שוליים

↑  16-річний хавбек Дніпра-1 вписав своє ім’я в історію УПЛ באתר Gold Talant, ‏ 24 ביולי 2020 (באוקראינית)
↑  Keeper Perkhun dies after ten-day coma באתר ESPN, ‏ 28 בספטמבר 2001 (באנגלית)
↑  16 Years Without Number 16 – Remembering Serhiy Perkhun באתר Russian Football News, ‏ 22 בספטמבר 2017 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סרגיי פרחון".
עוגיות בוטנים

| --- | --- |

עוגיות חמאת בוטנים. אחת הווריאציות של עוגיות הבוטנים.
 
 מאכלים
 סוג:  עוגייה 
 מוצא:  ארצות הברית 
 אופן הגשה:  קינוח
 מרכיבים עיקריים:  בוטנים טחונים, ביצים, סוכר. לעיתים גם קוקוס או וניל
 
עוגיות בוטנים הן עוגיות המבוססות על בוטנים טחונים, ביצים וסוכר, לצד מרכיבים נוספים.
סוגי עוגיות בוטנים

פעמים רבות העוגיות הן עוגיות מקרון שלא מעורבים בהן קמח, שמן או חמאה, והן מבוססות על בוטנים טחונים, ביצים וסוכר בתוספת מספר חומרים נוספים. ישנן כמה וריאציות של העוגיות, בהתאם לארץ המוצא של המתכון. מכיוון שבעוגיות הבוטנים לרוב לא מעורב גלוטן, נעשה בהן שימוש תדיר בפסח, בו ישנו איסור הלכתי לאכול חמץ, והן גם יכולות להתאים לסובלים מצליאק. בקרב האשכנזים יש האוסרים אכילת בוטנים בפסח כחלק מאיסור קטניות. רבים מיוצאי מרוקו נוהגים לאכול עוגיות בוטנים במימונה שבמוצאי חג הפסח.
גרסה נוספת של עוגיות בוטנים היא עוגיות חמאת בוטנים (אנ'), המבוססות על חמאת בוטנים לצד חומרים נוספים.
הערות שוליים

↑  הרב צבי בן ראובן, איסור קטניות והמינים הכלולים בו, באתר "כושרות"
↑  אחיה ראב"ד ורענן בן צור, הריבות מוכנות, המופלטות מחכות: הערב מימונה, באתר ynet, 27 באפריל 2019
↑  עמית דונסקוי, לא על המופלטה לבדה: מתכונים מתוקים למימונה (ולכל חגיגה אחרת), באתר Xnet‏, 27 באפריל 2016
↑  מתוק לו מתוק: מתכונים למימונה, באתר ynet, 13 באפריל 2012
↑  אינס שילת ינאי‏, עוגיות חמאת בוטנים ביתיות לפסח - וואלה אוכל, באתר וואלה, 21 באפריל 2024
ערך זה הוא קצרמרבנושא מזון. אתם מוזמנים לתרום לוויקיפדיה ו.
סקוט בראון

.
סקוט בראון (באנגלית: Scott Brown; נולד ב-25 ביוני 1985) הוא כדורגלן עבר סקוטי ששיחק בעמדת הקשר המרכזי. לאחר פרישתו התחיל בקריירת אימון כדורגל ובינואר 2024 מונה לאמן את Eyr united מהליגה הסקוטית הבכירה.
קריירת מועדונים > היברניאן

בראון החל את הקריירה שלו במחלקת הנוער של היברניאן בסקוטלנד ב-1999 בגיל 13. חתם על חוזה מקצועני בהיברניאן בעונת 2002-03, והופעת הבכורה שלו בקבוצה התקיימה במאי 2003 מול אברדין, בגיל 17. בעונת 2003-04 בראון שיחק ב-41 משחקים וכבש 4 שערים. באותה עונה, הקבוצה העפילה לגמר גביע הליגה הסקוטית. בדרך לגמר היברניאן גברה על סלטיק וריינג'רס ובראון היה שותף בכל המשחקים, אבל בגמר הפסידה לליווינגסטון בתוצאה 2-0.
בעונות 2004-05 וגם 2005-06 בראון נפצע ושיחק רק בחלק מהמשחקים, ובמרץ 2006 חתם על חוזה חדש בהיברניאן. בעונת 2006-07 סייע לקבוצתו לזכות בגביע הליגה, שהיה התואר הראשון של הקבוצה אחרי 16 שנים.
קריירת מועדונים > סלטיק

בתום עונת 2006-07 עבר לסלטיק, ששילמה עליו כ-6.5 מיליון אירו. זו ההעברה היקרה ביותר בין שתי קבוצות בסקוטלנד. משחקו הראשון של בראון היה נגד קילמרנוק ב-5 באוגוסט 2007 ועשרה ימים מאוחר יותר שיחק בפעם הראשונה בליגת האלופות נגד ספרטק מוסקבה. לאחר שהעפילה לשלב הבתים, הוגרלה לבית עם מילאן, שחטאר דונצק ובנפיקה ליסבון. סלטיק העפילה מהמקום השני לשלבי הנוקאאוט, שם הוגרלה מול ברצלונה. במשחק הראשון בראון לא השתתף, ובמשחק השני בקאמפ נואו כן שותף אך סלטיק הפסידה 0–1 והודחה מהתחרות. בעונה הזו בראון שיחק ב-44 משחקים וכבש 3 שערים, בתום העונה זכה עם סלטיק באליפות סקוטלנד.
ב-2009 מונה לקפטן סלטיק, ומאז הצטרפותו לקבוצה זכה בעשרה אליפויות סקוטלנד, שישה גביעים, ושישה גביעי ליגה.
קריירת מועדונים > אברדין

ב-1 ביולי 2021 הצטרף בהעברה חופשית לאברדין בתפקיד שחקן-מאמן בחוזה לשנתיים בהן שימש כעוזר מאמן, ובתאריך 8 במרץ 2022 הודיע על פרישתו מכדורגל מקצועני.
נבחרת סקוטלנד

בראון ערך את הופעת הבכורה שלו בנבחרת במאי 2007 נגד גאורגיה במסגרת מוקדמות יורו 2008. כבש את שערו הראשון בנבחרת ב-5 בספטמבר 2009 בניצחון 0–2 על מקדוניה. בנבחרת כבש ארבעה שערים ב-55 משחקים.
תארים > היברניאן

גביע הליגה הסקוטית (1): 2007
תארים > סלטיק

אליפות סקוטלנד (10): 2007/2008, 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2019/2020, 2020/2021
הגביע הסקוטי (6): 2010/2011, 2012/2013, 2016/2017, 2017/2018, 2018/2019, 2019/2020
גביע הליגה הסקוטית (6): 2008/2009, 2014/2015, 2016/2017, 2017/2018, 2018/2019, 2019/2020
סילבי גולאר

סילבי גולאר (בצרפתית: Sylvie Goulard; נולדה במרסיי ב-6 בדצמבר 1964) היא פוליטיקאית צרפתייה, נשואה ואם ל-3 ילדים, התומכת באיחוד האירופי ובנאט"ו ומחזיקה בעמדות ניציות נגד משטרו של ולדימיר פוטין. גולאר כיהנה כשרת ההגנה והכוחות המזוינים של צרפת ממאי 2017 ועד 20 ביוני באותה שנה, במסגרת ממשלתו של אדואר פיליפ, תחת הנשיא עמנואל מקרון. היא התפטרה מהממשלה עקב חקירת סיעתה הפרלמנטרית באיחוד האירופי בחשד למימון פסול של עוזרים על חשבון הפרלמנט, לצד מנהיג מפלגתה שכיהן כשר המשפטים, פרנסואה ביירו. לפני כן הייתה חברת הפרלמנט האירופי במסגרת מפלגת מרכז ופרו-אירופית מתונה, וב-2016 הצטרפה למפלגתו של מקרון, קדימה! (En Marche!). היא האישה השנייה לכהן כשרת ההגנה הצרפתית, לאחר מישל אליו-מארי. ירשה אותה בתפקיד פלורנס פרלי, מהמפלגה הסוציאליסטית.
סיפור טוקיו

| --- | --- |

 בימוי:  יסוג'ירו אוזו
 הופק בידי:  טקשי ימאמוטו
 תסריט:  קוגו נודה, יסוג'ירו אוזו
 שחקנים ראשיים:  צישו ריו, צייקו היגשאימה, סטסוקו הארה
 צילום:  Yūharu Atsuta 
 מדינה:  יפן 
 חברת הפקה:  Shochiku 
 חברה מפיצה:  שוציקו (Japan Theatricl) ו-Criterion (Region 1 DVD)
 שיטת הפצה:  וידאו על פי דרישה 
 הקרנת בכורה:  3 בנובמבר 1953 ביפן, 13 במרץ 1972 בארצות הברית
 משך הקרנה:  136 דקות
 שפת הסרט:  יפנית
 סוגה:  סרט דרמה 
 דף הסרט ב־IMDb
 
סיפור טוקיו (Tokyo Story, ביפנית Tokyo monogatari) הוא סרט יפני משנת 1953 בבימויו של יסוג'ירו אוזו. הוא מספר את סיפורם של אם ואב הנוסעים למטרופולין ההומה של טוקיו על מנת לבקר את ילדיהם, אולם מוצאים אותם טרודים יתר על המידה בחייהם שלהם מכדי להקדיש זמן להוריהם.
תקציר העלילה

הזוג הקשיש מעיר החוף אנומיצ'י שבדרום-מערב יפן מבקרים את ילדיהם העסוקים בטוקיו - מסע שבימים שעוד לא הייתה רכבת מהירה, ארך כמעט יום - ומוצאים את עצמם נטושים מידיהם. הילדים באמת ובתמים מעוניינים לבלות זמן עם הוריהם, אולם מכיוון שהם מטפלים במשפחותיהם, הם מתקשים לאזן בין השניים. רק כלתם האלמנה של הזוג, אותה משחקת סצוקו הארה, יוצאת מגדרה על מנת לבדר אותם.
סגנון

כמו רוב סרטיו של אוזו, כך גם 'סיפור טוקיו' אינו מלודרמה או סרט בסגנון הוליוודי, קצבו הוא איטי (או כפי שמתאר זאת דייוויד בורדוול: "מיושב"). אירועים חשובים לעיתים תכופות אינם נראים על המסך, אלא רק נחשפים מאוחר יותר באמצעות דיאלוג; לדוגמה, אוזו כלל אינו מתאר את מסעם של האב והאם לטוקיו.
הצילום בסרט זה מתאפיין סגנון המצלמה הייחודי לאוזו, שבו גובה המצלמה נמוך (באופן טיפוסי בגובה ישיבה) והיא נעה רק לעיתים רחוקות; מבקר הסרטים רוג'ר איברט מציין בחצי הומור שפעם אחת נעה המצלמה בסרט ויצאה ממצבה הנייח, דבר שהוא "אינו רגיל" אצל אוזו.
תשבחות ומעמד

במשאל של כתב העת Sight & Sound, נכלל 'סיפור טוקיו' בקביעות כאחד מעשרת הסרטים הטובים ביותר שנעשו אי פעם. ג'ון וורנר, עורך מדריך הסרטים של האליוול, ממקם את 'סיפור טוקיו' בראש הרשימה של אלף הסרטים הטובים ביותר שנעשו אי פעם. 'סיפור טוקיו' נכלל גם ברשימת הסרטים של מבקר הסרטים דרק מלקולם 'מאה של סרטים', שמקטלגת סרטים בעלי חשיבות אומנותית ותרבותית רבה, וברשימת כתב העת הטיים של מאה הסרטים הטובים ביותר בכל הזמנים. רוג'ר איברט מכליל אותו בסדרה שלו של סרטים גדולים.
הסרט שוחזר לאחרונה והופץ ב-DVD על ידי אוסף קריטריון כדי.וי.די. כפול (Region 1).
עוגיות ג'אפה

| --- | --- |

 
 מאכלים
 סוג:  עוגה 
 על שם:  תפוזי ג'אפה 
 מוצא:  הממלכה המאוחדת 
 יצרן:  McVitie's 
 תאריך יצירה:  1927 
 מרכיבים עיקריים:  עוגת ספוג, שוקולד, תפוז 
 
עוגיות ג'אפה (באנגלית: Jaffa Cakes) הן ספק עוגייה ספק עוגה, אשר פופולריות בעיקר בבריטניה ואירלנד. העוגיות קרויות על שם תפוזי ג'אפה, שיובאו בתחילה מהעיר יפו שבישראל.
המוצר שווק לראשונה על ידי מק-ויטי ופרייס (McVitie and Price) בשנת 1927, אך כיום ישנן מספר חברות אשר משווקות מוצר זה.
תיאור המוצר

העוגיה היא עגולה, קוטרה כ-6 ס"מ והיא מורכבת משלוש שכבות: שכבת עוגת ספוג, שכבת ג'ל בטעם תפוז וציפוי שוקולד מעל. ניתן למצוא את העוגייה גם בצורת מקלות (bars).
למרות שהעוגיות הן בדרך כלל בטעם תפוז, לאורך השנים שווקו גם מהדורות מוגבלות בטעם לימון, תות וענבי שועל.
עוגה או עוגייה?

על פי החוק בבריטניה, עוגיות מצופות בשוקולד חייבות במס אך לעומתן עוגות מצופות בשוקולד לא מחויבות במס. בדיון שנערך בנושא בבית המשפט, טענה חברת מק-ויטי ופרייס שעוגיות ג'אפה הן למעשה עוגה קטנה ולא עוגייה. הטיעון העיקרי היה שעוגייה מתרככת במשך הזמן ועוגה מתקשה במשך הזמן; אנשי החברה הדגימו בבית המשפט איך עוגיית ג'אפה מתקשה עם הזמן. שיקולים נוספים שנלקחו בחשבון היו: שם המוצר, רכיבים, טקסטורה, גודל, אריזה, אופן השיווק ותהליך הייצור.
לבסוף קבע בית המשפט שעוגיות ג'אפה הן אכן עוגות ולכן לא משולם מס על עוגיות אלו בבריטניה.
על פי סקר שנערך על ידי העיתון "סאן" בשנת 1999, טענו מרבית הקוראים שהם מחשיבים את עוגיות ג'אפה כעוגייה ולא כעוגה.